wickkiey/tamil-wikipedia-chunked huggingface dataset:
# பா. நேமிநாதன்

## அரசியலில்

நேமிநாதன் 1970 நாடாளுமன்றத் தேர்தலில் இலங்கைத் தமிழரசுக் கட்சியின் வேட்பாளராக திருகோணமலைத் தொகுதியில் நிறுத்தப்பட்டார். இவர் 4,049 வாக்குகள் வித்தியாசத்தில் ஐக்கிய முன்னணி வேட்பாளர் ஜமால்தீன் என்பவரை வென்று நாடாளுமன்றம் சென்றார்.
# எகிப்திய அருங்காட்சியகம்

**எகிப்தியத் தொல்பொருட்கள் அருங்காட்சியகம் ** (*Museum of Egyptian Antiquities*) என்றும் பரவலாக **எகிப்திய அருங்காட்சியகம்** அல்லது **கெய்ரோ அருங்காட்சியகம்** என்றும் அறியப்படும் அருங்காட்சியகமானது கெய்ரோ நகரத்தில் உள்ள அருங்காட்சியகம் ஆகும். இவ்வருங்காட்சியகம் பண்டைய எகிப்து காலத்திய தொல்பொருட்களை தன்னகத்தேக் கொண்டுள்ளது. 120,000 பொருட்கள் சேகரிக்கப்பட்டுள்ள இந்த அருங்காட்சியகத்தில் இவற்றில் குறிப்பிடத்தக்க அளவில் காட்சிக்கு வைக்கப்பட்டுள்ளன.
# எகிப்திய அருங்காட்சியகம்

## மேலும் அறிய

- Bob Brier (1999). *The Murder of Tutankhamen: A True Story*. .
- Montet, Pierre (1968). *Lives of the Pharaohs*. World Publishing Company.
- Wafaa El-Saddik. *The Egyptian Museum*. Museum International. (Vol. 57, No.1-2, 2005).
- *Egyptian Treasures from the Egyptian Museum in Cairo*, Francesco Tiradritti, editor, Araldo De Luca, photographer. 1999, New York: Abrams . Also published, with variant titles, in Italy and the UK. Reviews US ed.
# கேங்டாக் மாவட்டம்

**கேங்டாக் மாவட்டம்** (*Gangtok district* ) என்பது சிக்கிம் மாநிலத்தின் ஒரு நிவாகத் தலைமையிடம் ஆகும். முன்பு **கிழக்கு சிக்கிம் மாவட்டம்** என்பது சிக்கிம் மாநிலத்தில் அமைந்துள்ள நான்கு மாவட்டங்களில் ஒன்று. சிக்கிமின் தலைநகரான கேங்டாக் இந்த மாவட்டத்தில் அமைந்துள்ளது. இந்த மாவட்டத்தின் தலைநகரும் கேங்டாக் நகரமே. மாநிலத்தின் அனைத்து நிர்வாகப் பிரிவுகளின் மையம் இதுவே. 2011 ஆம் ஆண்டு நிலவரப்படி இது சிக்கிமின் நான்கு மாவட்டங்களில் அதிக மக்கள் தொகை கொண்டது.
# எரிவெப்பம்

**எரிவெப்பம்** (*heat of combustion*) <math>\Delta H_c^\circ</math>) என்பது ஒரு வேதியற் கூறு நிலையான நிலைமைகளில் ஆக்சிசனுடன் முழுமையான எரியும் பொழுது வெளியிடப்படும் வெப்ப ஆற்றலாகும். இவ்வேதியற்வினை பொதுவாக, ஒரு நீரகக்கரிமத்துடன் (ஐதரோகார்பன்) உடன் ஆக்சிசன் வினை புரிந்து காபனீரொக்சைட்டு, நீர், மற்றும் வெப்பத்தை வெளிவிடும் வினையாகும்.  
எரிவெப்பத்தைக் குறிக்கப் பயன்படும் அலகுகள்.  
- ஆற்றல் / எரிபொருளின் மோல் (கிலோசூல்/மோல்)
- ஆற்றல் / எரிபொருட் திணிவு
- எரிசக்தி / எரிபொருளின் கொள்ளளவு
# நாம்ச்சி மாவட்டம்

**நாம்ச்சி மாவட்டம்** முன்பு **தெற்கு சிக்கிம் மாவட்டம்** என்பது சிக்கிம் மாநிலத்தில் அமைந்துள்ள நான்கு மாவட்டங்களின் ஒன்று. இதன் தலைநகரம் நாம்ச்சி. பாதுகாக்கப்பட்ட இடமான மேனம் வனவிலங்கு சரணாலயம் இங்குள்ளது. சிக்கிம் டீ இங்கு தயாரிக்கப்படுகிறது. நேபாளி மொழியில் பேசுகின்றனர். புவியியல் நிலையானது என்பதால், நிலச்சரிவுகளால் பாதிக்கப்பட்டுள்ள மாநிலத்தின் பிற பகுதிகளுடன் ஒப்பிடும்போது இங்கு சாலைகள் நல்ல நிலையில் உள்ளன.
# பூஜா ஹெக்டே

**பூஜா ஹெக்டெ** என்பவர் இந்தியத் திரைப்பட நடிகை. 2010 ஆம் ஆண்டிற்கான மிஸ் யுனிவர்சு அழகிப் போட்டியில் இரண்டாம் இடத்தைப் பிடித்தார். மிஷ்கின் இயக்கத்தில் ஜீவாவுடன் முகமூடி என்ற தமிழ்த் திரைப்படத்தின் மூலம் திரையுலகிற்கு அறிமுகமானார்.
# பூஜா ஹெக்டே

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2012 | *முகமூடி* | சக்தி | தமிழ் | முதல் தமிழ் படம் |
| 2014 | *ஒக லைலா கோசம்* | நந்தனா | தெலுங்கு | முதல் தெலுங்கு படம் |
| *முகுந்தா* | கோபிகா | தெலுங்கு |  |  |
| 2016 | *மொஹன்ஜ தாரோ* | ஜானி | இந்தி | முதல் இந்தி படம் |
| 2017 | *துவடே ஜகநாதம்* | பூஜா | தெலுங்கு |  |
| 2018 | *ரங்கஸ்தளம்* | பூஜா | தெலுங்கு | கௌரவ தோற்றம் |
| 2018 | *சாக்க்ஷியம்* | சௌந்தர்யா லஹரி | தெலுங்கு |  |
| 2018 | *அரவிந்தா சமெதா வீர ராகவா* | அரவிந்தா | தெலுங்கு |  |
| 2019 | *மஹர்ஷி* | பூஜா | தெலுங்கு |  |
| 2019 | *கடலகொண்ட கணேஷ்* | ஸ்ரீதேவி | தெலுங்கு |  |
| 2019 | *ஹவுஸ் ஃபுல் 4* | ராஜ்குமாரி/மாலா/பூஜா | இந்தி |  |
| 2020 | *ஆல வைகுண்டபுரம்லூ* | அமுல்யா | தெலுங்கு |  |
| 2021 | *மோஸ்ட் எலிஜிபில் பேச்சலர்* | வைபா | தெலுங்கு | படப்பிடிப்பில் |
| 2021 | *ராதே ஷ்யாம்* | பிரேரணா | இந்தி | படப்பிடிப்பில் |
| 2021 | *ஆச்சார்யா* | நீலாம்பரி | தெலுங்கு | படப்பிடிப்பில் |
| 2021 | *சர்க்கஸ்* | ராகினி | இந்தி | படப்பிடிப்பில் |
| 2022 | *பீஸ்ட்* | தமிழ் | படப்பிடிப்பில் | } |
# கியால்சிங் மாவட்டம்

**கியால்சிங் மாவட்டம்** அல்லது **கெய்சிங் மாவட்டம்** முன்பு **மேற்கு சிக்கிம் மாவட்டம்** என்பது சிக்கிம் மாநிலத்தில் உள்ள நான்கு மாவட்டங்களில் ஒன்று. இதன் தலைமையகம் கெய்சிங் நகரம் ஆகும். பாதுகாக்கப்பட்ட இடங்களில் ஒன்றான கஞ்சன்சங்கா தேசியப் பூங்கா இங்கு அமைந்துள்ளது. அடிக்கடி நிலச்சரிவு ஏற்படுவதால் சாலைகள் மோசமான நிலையில் உள்ளன.
# டார்ஜிலிங் மாவட்டம்

**டார்ஜிலிங் மாவட்டம்** மேற்கு வங்காளத்தின் வடமேற்குப் பகுதியில் அமைந்துள்ளது. இமய மலையின் அடிவாரத்தை ஒட்டியது. இதன் தலைமையகம் டார்ஜிலிங் நகரத்தில் உள்ளது.
(டார்ஜே - இடி, லிங் - நிலம்). டார்ஜிலிங் மலைப் பிரதேசத்தில் தேயிலை விளைச்சல் அதிகம். சுற்றுலாத்துறையின் மூலம் கணிசமான அளவில் வருமானம் கிடைக்கிறது. மேற்கு வங்காளத்தின் 23 மாவட்டங்களில் ஒன்றாகும். இம்மாவட்டத்தில் இந்திய கூர்க்கா சமூகத்தினர் அதிகம் வாழ்கின்றனர்.
வடமேற்கில் அமைந்த டார்ஜிலிங் மாவட்டம் எண் 1]]
# டார்ஜிலிங் மாவட்டம்

## மேலும் பார்க்கவும்

- கூர்க்காலாந்து பிரதேச நிர்வாகம்
- கூர்க்கா ஜனமுக்தி மோர்ச்சா
# மாகே

**மாகே** (*Mahé*) அல்லது **மய்யழி** (*Mayyazhi*) என்பது இந்தியாவில் உள்ள ஒரு முன்னாள் பிரெஞ்சு காலனியாகும். இது கேரளாவினால் சூழப்பட்டுள்ளது. இது புதுச்சேரி யூனியன் பிரதேசத்தினைச் சேர்ந்தது. இதன் பரப்பு 9 சதுர கி.மீ ஆகும். இதன் மூன்று பக்கங்களை கண்ணூர் மாவட்டமும், ஒரு பக்கத்தில் கோழிக்கோடு மாவட்டமும் சூழ்ந்து உள்ளது.  
முன்னர் பிரெஞ்சு இந்தியாவின் ஒரு பகுதியாக இருந்த மகே இப்போது மகே மாவட்டத்தில் ஒரு நகராட்சியை கொண்டதாக உள்ளது. இது புதுச்சேரி ஒன்றிய பிரதேசத்தின் நான்கு மாவட்டங்களில் ஒன்றாகும். புதுச்சேரி சட்டமன்றத்தில் மகேவுக்கு ஒரு பிரதிநிதி இருக்கிறார்.  
இது கோழிக்கோட்டிலிருந்து 58 கி.மீ. தொலைவிலும் கண்ணூரிலிருந்து 24 கி.மீ. தொலைவிலும் அமைந்துள்ளது. தளிச்சேரிக்கு அண்மையில் உள்ளது. இந்திய தேசிய நெடுஞ்சாலை 17 இந்நகரின் வழியே செல்கிறது. மய்யழிப்புழா எனப்படும் மாகே ஆற்றின் கழிமுகத்தில் மாகே நகரம் உள்ளது.
# மாகே

## பெயர்க்காரணம்

அழியூர் என்னும் கிராமத்தின் பகுதியாக இருந்தது மய்யழி. அழி என்றால் கடலும் புழையும் சேரும் இடம் என்று பொருள். மய்யம் என்றால் நடுவில் என்றொரு பொருளும் உண்டு. அழியூருக்கும் மற்றொரு ஊருக்கும் நடுவில் இருப்பதால் "மய்யழி" என்ற பெயரைப் பெற்றது எனவும் கூறுவர். பிரஞ்சுக்காரர் இந்நகரைக் கைப்பற்றியதிலிருந்து இது மாகே என்று அழைக்கப்பெற்றது.
# மாகே

## வரலாறு

ஐரோப்பிய காலனித்துவ சக்திகள் இந்திய துணைக்கண்டத்துக்குள் நுழைவதற்கு முன்பு, இந்த பகுதி கோலாட்டு நாட்டின் ஒரு பகுதியாக இருந்தது, இதில் துளுநாடு, சிரக்கல், கடத்தநாடு ஆகியவை அடங்கும். ஆண்ட்ரே மூலாண்டினுக்கும் வதகராவின் மன்னர் வாழுன்னாவருக்கும் இடையே 1721 ஆம் ஆண்டு ஒப்பந்தத்தின் படி. பிரெஞ்சு கிழக்கிந்திய நிறுவனம் 1724 ஆம் ஆண்டில் மஹே என்ற இடத்தில் ஒரு கோட்டையைக் கட்டியது. 1741 ஆம் ஆண்டில், மஹாதே டி லா போர்டோனாய்ஸ் மராட்டியர்களின் குறுகிய கால ஆக்கிரமிப்பிற்குப் பிறகு நகரத்தை மீண்டும் கைப்பற்றினார்.  
1761 ஆம் ஆண்டில் ஆங்கிலேயர்கள் மகியைக் கைப்பற்றினர். அவர்கள் மாகியை கடத்தநாடு மன்னரிடம் ஒப்படைத்தனர். 1763 ஆம் ஆண்டு பாரிஸ் உடன்படிக்கையின் ஒரு பகுதியாக ஆங்கிலேயர்கள் மகியை பிரெஞ்சுக்காரர்களிடம் மீண்டும் ஒப்படைத்தனர். இதற்கடுத்து 1779 ஆம் ஆண்டில், ஆங்கிலோ-பிரெஞ்சு போர் வெடித்தது, இதன் விளைவாக பிரெஞ்சு மகேயை மீண்டும் இழந்தது. 1783 ஆம் ஆண்டில், ஆங்கிலேயர்கள் இந்தியாவில் உள்ள பிரஞ்சு பகுதிகளை பிரெஞ்சுக்காரர்களிடமே விட்டடுவிட ஒப்புக்கொண்டதால் மறுபடியும் மாகி பிரஞ்சு கைக்கு கி.பி. 1785 ஆம் ஆண்டில் கைமாறியது.  
1793 இல் பிரெஞ்சுப் புரட்சிப் போர்கள் வெடித்தபோது, ஜேம்ஸ் ஹார்ட்லியின் கீழ் ஒரு பிரித்தானிய படை மகேவைக் கைப்பற்றியது. 1816 ஆம் ஆண்டில் நெப்போலியப் போர்கள் முடிந்தபின்னர், 1814 ஆம் ஆண்டு பாரிஸ் உடன்படிக்கையின் ஒரு பகுதியாக ஆங்கிலேயர்கள் மகேவை பிரெஞ்சுக்காரர்களிடம் ஒப்படைத்தனர்.  
1816 ஆம் ஆண்டு தொடங்கி நீண்ட காலத்துக்கு மய்யழி ஒரு சிறிய பிரெஞ்சு காலனியாக, பிரித்தானியாவின் இந்தியாவுக்குள் உள்ள ஒரு இடமாக இருந்தது. 1947 ஆகத்து 15 அன்று இந்தியா பிரிட்டனிடமிருந்து விடுதலைப் பெற்ற பிறகும், இங்கு பிரஞ்சு ஆட்சி தொடர்ந்துவந்தது. மாகேவை இந்திய ஒன்றியத்துடன் இணைக்கவேண்டும் என்ற போராட்டம் மக்கள் மத்தியில் வலுத்து போராட்டமாக மாறியது. இப்பகுதியில் பிரெஞ்சு ஆட்சியானது 13 சூன் 1954 இல் முடிவுக்கு வந்தது.  
பிரெஞ்சுக்காரர்கள் வெளியேறிய பிறகு, மகே புதுச்சேரி ஒன்றிய பிரதேசத்தின் ஒரு மாவட்டமாக மாறியது. மகேவின் பகுதியானது வடக்கில் மய்யாழி புழா முதல் தெற்கே அழியூர் வரை உள்ளது. மகே என்பது மகே நகரம் மற்றும் நளுதாராவை உள்ளடக்கியது, இதில் பல்லூர், சாலகர, செம்ப்ரா பாண்டக்கல் ஆகிய நான்கு கிராமங்கள் உள்ளன. 1760 களில் மைசூர் இராச்சியத்தின் ஆட்சியாளரான ஹைதர் அலி, ஆங்கிலேயர்களை எதிர்க்க பிரஞ்சுக்காரர்கள் செய்த உதவியைப் பாராட்டும் விதமாக நலுத்தாராவை பிரெஞ்சுக்காரர்களுக்கு பரிசளித்தார்.
# மாகே

## அரசியல்

இது புதுச்சேரி சட்டமன்றத்துக்கு மாகி சட்டமன்றத் தொகுதியில் சேர்க்கப்பட்டுள்ளது. இந்தியப் பாராளுமன்றத் தேர்தலுக்கு புதுச்சேரி மக்களவைத் தொகுதியில் சேர்க்கப்பட்டுள்ளது. இது புதுச்சேரி மக்களவைத் தொகுதிக்கு உட்பட்டது. அக்கோவில் பற்றிய வரலாறு கீழ்க்கண்டவாறு கூறப்படுகிறது. புனித தெரேசாவின் திருவுருவத்தோடு வந்த ஒரு கப்பல் மாஹே கடலோரம் வந்தபோது திடீரென்று அங்கிருந்து நகர மறுத்துவிட்டதாம். அப்பகுதி மக்கள் புனித தெரேசாவின் திருவுருவத்தைத் தம் நகரில் நிறுவி, அதற்கு ஒரு கோவில் கட்டி எழுப்ப வேண்டும் என்பதே கடவுளின் விருப்பமாகத் தெரிகிறது என்று கூறினராம். எனவே அத்திருவுருவம் கப்பலிலிருந்து இறக்கப்பட்டது. கப்பலும் நகரத் தொடங்கியது. புதிதாகக் கட்டிய கோவிலில் புனித தெரேசாவின் திருவுருவம் நிறுவப்பட்டது. அதிலிருந்து ஆண்டுதோறும் புனித தெரேசாவுக்கு விழாக் கொண்டாடப்படுகிறது.  
அந்த விழாவில் கத்தோலிக்க கிறித்தவரும் பிற மதத்தினரும் கலந்துகொள்கின்றனர். புனித தெரேசாவின் திருவிழா அக்டோபர் 15ஆம் நாள் கொண்டாடப்படுகிறது. மாகே நகரில் அத்திருவிழா அக்டோபர் 5ஆம் நாளிலிருந்து 22ஆம் நாள்வரை நிகழ்கின்றது. முக்கிய விழா நாள்கள் அக்டோபர் 14-15 ஆகும்.  
மாகே நகரில் அமைந்த புனித தெரேசா கோவில் கேரளத்தின் கண்ணூர் மறைமாவட்டத்தின் பகுதியாக விளங்குகின்றது. அங்கு மலையாளம் பேசும் கத்தோலிக்கரும் தமிழ் பேசும் கத்தோலிக்கரும் உள்ளனர்.
# மாகே

## வெளி இணைப்பு

- மாகி மாவட்டத்தின் தளம்
# மாகே மாவட்டம்

**மாகே மாவட்டம்** (Mahé district) என்பது புதுச்சேரி ஒன்றியப் பிரதேசத்திற்கு உட்பட்ட நான்கு மாவட்டங்களில் ஒன்று. இது மாஹே நகரம் முழுவதையும் உள்ளடக்கியது. இதன் பரப்பளவு, ஆகும். இது மலபார் பகுதியில் அமைந்துள்ளது. இங்கு வாழும் மக்கள் மலையாளம் பேசுகின்றனர்.அழியூர் என்னும் கிராமத்தின் பகுதியாக இருந்தது மய்யழி. அழி என்றால் கடலும் புழையும் சேரும் இடம் என்று பொருள். மய்யம் என்றால் நடுவில் என்றொரு பொருளும் உண்டு. அழியூருக்கும் மற்றொரு ஊருக்கும் நடுவில் இருப்பதால் "மய்யழி" என்ற பெயரைப் பெற்றது எனவும் கூறுவர். பிரஞ்சுக்காரர் இந்நகரைக் கைப்பற்றியதிலிருந்து இது மாகே என்று அழைக்கப்படுகிறது.
# மாகே மாவட்டம்

## வரலாறு

பிரஞ்சுக்காரர்களின் வருகைக்கு முன்பு இம்மாவட்டம் குறித்த ஆவணங்கள் இல்லை. அவர்களின் வருகைக்குப் பின்னர் தான் இம்மாவட்டம், அவர்கள் உருவாக்கிய வரைப்படத்தில் தான், முதன்முதல் இடம் பெற்றுள்ளது. மகேயில் பிரெஞ்சு வரலாறு, 1721 இல் தொடங்கியது. ஆங்கிலேயர் தமது ஆட்சியை மேற்கு கடற்கரையில் நிறுவியபோது, பிரெஞ்சுக்காரர்கள் மாகே(மாஹே)யில் தங்கள் ஆதிக்கத்தை நிலைநாட்டத் தொடங்கினர். கேரளாவில் அவர்களின் முதல் இடம் தலசேரி ஆகும். ஆனால், பின்னர் அவர்கள் ஆங்கிலேயருக்கு எதிரான, பாதுகாப்பான தலைமையகமாக மகேவைத் தேர்ந்தெடுத்தனர். அந்த காலகட்டத்தில் மாகே, வடகாரா வஜுன்னூர் ஆட்சியின் கீழ் இருந்தது. அவர் ‘கடத்தநாடு மன்னரால்’ அறியப்பட்டார். மேலும், ஏழாம் நூற்றாண்டு வரை, ‘கோலதிரி’ கட்டுப்பாட்டில் இருந்தார். சிலரின் ஆதரவோடு, 1670 ஆம் ஆண்டில் பிரெஞ்சுக்காரர்கள் தலசேரியில்,கோட்டையைக் கட்டினர். உள்ளூர் ஆட்சியாளர்களின் ஆதரவைக் கொண்டிருந்தாலும், அவர்களால் கிழக்கிந்திய கம்பெனி மீது போராட முடியவில்லை. பின்னர் 1702 இல், அவர்கள் புன்னூலில் சரக்குக் கிடங்கினைக் கட்டினார்கள். புன்னூலில் ஏற்பட்ட தோல்வி காரணமாக, 1721 இல் அவர்கள் மாகேயில் இடம் பெயர வேண்டிய கட்டாயம் ஏற்பட்டது. செங் லூயி கப்பலைக் கொண்டு, மகேவை அடைந்த பிரெஞ்சு பிரதிநிதி மல்லாந்தனை, அப்போதைய ஆட்சியாளர் “வடகாரா வாழுன்னோர்” வரவேற்றார். மேலும் அவர்கள் 1739 ஆம் ஆண்டில் செருக்கலையில், செயின்ட் ஜார்ஜ் என்ற பெயரில் முதல் கோட்டையை கட்டினர். அவருடைய அனுமதியுடன் தான், அந்த சரக்குக் கிடங்குக் கட்டப்பட்டது. 1769 ஆம் ஆண்டில், அவர்கள் "கோட்டை மாகே" என்ற பெயரில், மற்றொரு பெரிய கோட்டையைக் கட்டினர். இந்த கோட்டையானாது, ஆங்கிலயருடன் நடந்த போரின் போது அழிக்கப்பட்டது. இந்த கோட்டையின் எச்சங்கள் இன்னும் “மல்யம்மெல் பரம்பு” இல் காணப்படுகின்றன. மகேயில் டுஃபான், காந்தே கோட்டைகளை கட்டினார்கள். 1761 ஆம் ஆண்டு பிரெஞ்சு-ஆங்கிலப் போரின் தாக்கத்தின் காரணமாக, அப்போதைய ஆங்கிலேயத் தளபதி தாமஸ் ஹாட்ஜ், பிரெஞ்சுக்காரர்களை சரணடையுமாறு கோரினார். அதனை பிரெஞ்சுக்காரர்கள் சில விதிமுறைகளுடன், நிபந்தனைகளையும் ஏற்றுக்கொண்டார். பாரிஸ் அமைதி ஒப்பந்தத்தை, 1763 அமல்படுத்தியதன் மூலம், பிரெஞ்சுக்காரர்கள் மகேவைத் தக்க வைத்துக் கொண்டனர். ஆனால் 1779 இல், ஆங்கிலேயர், மீண்டும் பிரெஞ்சு மஹேவைக் கைப்பற்றினார். 1817 ஆம் ஆண்டில் பிரெஞ்சுக்காரர்கள், மீண்டும் மகேயைக் கைப்பற்றினர். அந்த நேரத்தில், முழு மலபார் பிராந்தியமும், ஆங்கிலேயரின் கட்டுப்பாட்டில் இருந்தது, எனவே, பிரெஞ்சுக்காரர்கள் மகேயை, சில வரம்புகளுடன் ஆட்சி செய்ய கட்டாயப்படுத்தப் பட்டனர்.
# மாகே மாவட்டம்

## அரசியல்

இது புதுச்சேரி சட்டமன்றத்துக்கு மாகி சட்டமன்றத் தொகுதியில் சேர்க்கப்பட்டுள்ளது. இந்தியப் பாராளுமன்றத் தேர்தலுக்கு புதுச்சேரி மக்களவைத் தொகுதியில் சேர்க்கப்பட்டுள்ளது. இது புதுச்சேரி மக்களவைத் தொகுதிக்கு உட்பட்டது.
# மாகே மாவட்டம்

## நிருவாகம்

இம்மாவட்டத்தில் ஐந்து வருவாய் வட்டங்கள் உள்ளன. அவை மாகே, சாலக்கரை, பந்தக்கல், பள்ளூர், செறுகல்லாயி என்பன ஆகும். அதனுள் வார்டுகளும் உள்ளன. அவ்வார்டுகளே, இங்கு ஊர்கள் எனவும் அழைக்கப்படுகின்றன.
# மாகே மாவட்டம்

## காளியாறு

கேரளத்தின்| நான்காவது நீளமான ஆற்றின் பெயர், காளியாறு ஆகும். இந்த ஆறானது 169 கி. மீ. நீளமானது. இது கடலை அண்மிக்கும் போது, சுலிகா ஆறு என்றும் பேப்பூர் ஆறு என்றும் அழைக்கப்படுகிறது.
# கல்பற்றா

**கல்பெட்டா** என்பது கேரளத்தின் வயநாடு மாவட்டத்தின் நிர்வாகத் தலைமையிடமாகும், நகராட்சியும் ஆகும். இங்கு உள்ள மலைப்பகுதிகளில் காப்பிச் செடிகள் விளைகின்றன. சுற்றுலாத்துறையும் கணிசமான வருவாயை ஈட்டுகின்றது.
# கல்பற்றா

## சமணக் கோயில்

கோயில், கல்பெட்டா, வயநாடு மாவட்டம்]]  
சமண சமயத்தின் 14வது தீர்த்தங்கரரான அனந்தநாதருக்கு அர்பணிக்கப்பட்ட சமணக் கோயில் ஒன்று கல்பெட்டாவில் உள்ளது.
# கல்பற்றா

## போக்குவரத்து

சாலைவழிப் போக்குவரத்து வசதிகள் மிகுந்தது. பெங்களூரு, மைசூரு, ஊட்டி, மடிகேரி, கண்ணூர், கோழிக்கோடு ஆகிய நகரங்களுக்கு சாலைகள் இணைக்கப்பட்டுள்ளன, ரயில் போக்குவரத்திற்கு கோழிக்கோடு ரயில் நிலையம் அருகில் அமைந்துள்ளது. கோழிக்கோடு விமான நிலையம் அருகில் உள்ள வான்வழிப் போக்குவரத்து தளம்.
# கல்பற்றா

## இதனையும் காண்க

- எடக்கல் குகைகள்
# சங்காரெட்டி

**சங்காரெட்டி** (*Sangareddy*) என்பது தெலுங்கானா மாநிலம் ,சங்கர்ரெட்டி மாவட்டத்தின் நிர்வாகத் தலைமையிட நகரம் ஆகும். இந்நகரம் ஐதராபாத்திற்கு அருகில் உள்ளது.
பாரத மிகு மின் நிறுவனம், பாரத் டைனமிக்ஸ் லிமிடெட் ஆகியன இங்குள்ளன. 2008 ஆம் ஆண்டில் இந்திய தொழில்நுட்பக் கழகம் ஐதராபாது நிறுவப்பட்டது.
# இந்தியத் தத்துவ நூல்களும் ஆசிரியர்களும்

**இந்தியத் தத்துவ இயல் நூல்களும் ஆசிரியர்களும்** : இந்திய மெய்யியலுக்கு ஆறு முதன்மையான தர்சனங்கள் அல்லது தத்துவங்கள் உள்ளது. அதில் நியாயம் (தர்க்கம்) தத்துவத்தை நிறுவியவர் கௌதமர். வைசேசிகம் எனும் பட்டறிவு தத்துவத்தின் ஆசிரியர் கணாதர். சாங்கியம் எனும் தத்துவத்தின் ஆசிரியர் கபிலர் (சாங்கியம்), யோகம் என்ற தத்துவதிற்கு ஆசிரியர் பதஞ்சலிஆவர். மீமாம்சம் எனும் தத்துவத்துவதிற்கு ஆசிரியர் ஜைமினிஆவர், மற்றும் வேதாந்தம் எனும் உபநிடதங்கள் என ஆறு தத்துவங்கள் அல்லது ஆறு தர்சனங்கள் உள்ளது. இதில் முதல் ஐந்தில் பிரம்மம் எனும் இறையியலைப் (பிரம்மம்) பற்றி பேசுவதில்லை. வேதாந்தம் ஒன்றுதான் மூலப்பரம்பொருள் எனும் பிரம்மத்தைப் பற்றி விரிவாக எடுத்துரைக்கிறது.  
இந்தியத் தத்துவ இயலுக்கு இறைமறுப்பு கொள்கையை கடைப்பிடிக்கும், சார்வகம் மற்றும் லோகாயதம் எனும் பொருள்முதல்வாதிகள், ஆசீவகம், பௌத்தம், மற்றும் சமண சமயம் போன்ற கருத்தியல் ஆசிரியர்களும் இந்தியத் தத்துவ வளர்ச்சிக்கு மிக அதிகமாக பங்களித்துள்ளனர். இந்திய இறையியல், கருத்தியல், மெய்யியல், அறிவாய்வியல், தர்க்கம் மற்றும் பொருள்முதல்வாதம் குறித்து அறிஞர்கள் படைத்த தத்துவ நூல்களின் விவரம்.
# இந்தியத் தத்துவ நூல்களும் ஆசிரியர்களும்

## இந்தியத் தத்துவ இயல் நூல்கள் மற்றும் ஆசிரியர்கள் விவரம்
**விஞ்ஞான-வாதம்** : அகநிலைக் கருத்துக் கொள்கை. புத்தவியலின் யோககார கருத்தியலின் தத்துவக் கொள்கை.  
**விஞ்ஞாப்திமாத்ரா சித்தி** : வசுபந்து எழுதியது. விஞ்ஞான வாதத்திற்கு ஆதரவான தத்துவக் கொள்கை கொண்ட நூல்.  
**விநயபிடகம்** : தொடக்க கால புத்த சமய மூன்று நூல்களில் ஒன்று. புத்த துறவற நெறிகள் விளக்குவது.  
**விசிட்டாத்துவைதம்** : முழுமுதற் கொள்கை. இராமானுஜரின் வேதாந்த கருத்தியலின் தத்துவப் பார்வை கொண்டது.  
**விருத்திகாரர்** : மீமாம்ச சூத்திரம் பற்றி தொடக்க காலத்தில் விளக்கியவர்களில் ஒருவர் எனச் சபரர் சுட்டுகிறார்.  
**விவேகசூடாமணி (நூல்)**: ஆதிசங்கரர் எழுதியது.  
**யோகா சூத்ரம்** : மனிதனுக்கும் அப்பாற்பட்ட சக்திகளை அடைய மேற்கொள்ளப்படும் ஒரு பண்டைய பயிற்சி முறை. பதஞ்சலி முனிவர் இதனை அறிமுகப்படுத்தியவர்.  
**யோககாரம்** : மைத்ரேயநாதர் மற்றும் அசங்கர் ஆகியோர் நிறுவிய மகாயான புத்த தத்துவ கருத்தியல் எண்ணங்களே உண்மை என்பது இவர்கள் கொள்கை.  
**யோககார-பூமி-சாஸ்த்ரா** : அசங்கர் எழுதியது. யோககார புத்தவியல் பற்றிய அடிப்படை நூல்.  
**பதஞ்சலி யோக சூத்திரம்** : பதஞ்சலி முனிவர் இத்தத்துவத்திற்கு ஆசிரியர். இவரின் பதஞ்சலியோக சூத்திரம் எனும் நூல் உலகளவில் பெருமை பெற்றது.  
**யாக்யவல்க்கியர்** : உபநிடதங்கள் பற்றி போதித்த முக்கிய தத்துவவாதி. இவரது மனைவி மைத்ரேயி கூட ஒரு வேதாந்தி ஆவர்.  
**யாக்ஞயவல்கிய ஸ்மிருதி** : கி. மு. 100க்கும் 300வது ஆண்டுகளுக்கு இடைப்பட்டது.  
**யசுர்வேதம்** : பண்டைய நான்கு வேதங்களில் மூன்றாவதாகும். வேத சடங்குகள் பற்றிய விளக்க நூல். இதனை தொகுத்தவர் வைசம்பாயனர்.  
**யசோமித்ரா** : வசுபந்துவின் அபிதம்ம கோசம் நூலுக்கான விளக்க நூல் எழுதியவர்.  
**யசோவிஜயா** : சமண சமய தர்க்கவியல்வாதி.
# இந்தியத் தத்துவ நூல்களும் ஆசிரியர்களும்

## ஆதார நூல்கள்

- இந்த்தியத் தத்துவ இயல், ஒர் எளிய அறிமுகம், நூலாசிரியர், தேவிபிரசாத் சட்டோபாத்தியாயா, தமிழில் வி. என். இராகவன், அலைகள் வெளீட்டகம், சென்னை 600024.
- இந்தியத் தத்துவக் களஞ்சியம், சோ.ந. கந்தசாமி, மெய்யப்பன் பதிப்பகம், சிதம்பரம்.
# இந்தியத் தத்துவ நூல்களும் ஆசிரியர்களும்

## குறிப்புதவி நூல்கள்

- இந்தியத் தத்துவ இயல், சர்வபள்ளி. சர். வீ. இராதாகிருட்டிணன், முன்னாள் இந்தியக் குடியரசு முன்னாள் தலைவர்.
- இந்தியத் தத்துவ இயலின் வரலாறு, எஸ். என். தாஸ்குப்தா, கேம்பிறிட்ஜ் பல்கலைக்கழகப் பதிப்பகம்
- இந்திய தர்க்க இயலின் ஆரம்பப் பாடநூல், கே. சாஸ்திரி, 1951, சென்னை.
- தர்சனா-திக்தர்சனா மற்றும் இந்திய தர்க்க இயலும் அணுகொள்கையும், ராகுல சாங்கிருத்யாயன்
- இந்தியத் தத்துவ இயலின் சுருக்கம், எம். ஹரியண்ணா.
- இந்தியத் தத்துவ இயலின் சுருக்கம், பி. டாய்சன், பெர்லின், 1907.
- இந்தியா என்றதொரு அதிசயம், ஏ. எல். பாஷ்யம்.
- லோகாயதா, டி. சட்டோபாத்தியா, புதுதில்லி,1959
- இந்திய தர்க்க இயலும் அணுக்கொள்கையும், ஏ. பி. கீத், ஆக்ஸ்போர்டு பல்கலைக்கழகம்,1921
- நியாய - வைசேஷிக தத்துவ இயலின்படி பொருள் பற்றிய கோட்பாடு, யூ. மிஸ்ரா, 1936, அலகாபாத்.
- தர்க்க அலங்காரம், சந்திரகாந்தா,
- இந்திய தத்துவ இயல்களின் முன் ஊகங்கள், பிராண்டிஸ் ஹால், Inc., 1963
- கிழக்கின் புனித நூல்கள், ஜி. திபோ.
- பௌத்த காலத்திற்கு முந்தைய தத்துவ இயலின் வரலாறு, கல்கத்தா,1921.
- வேதங்கள் மற்றும் உபநிஷத்துக்களில் மதமும் தத்துவமும், ஏ. பி. கீத், ஹார்வார்டு ஓரியண்டல் சீரிஸ், 1925.
- பதிமூன்று முக்கிய உபநிஷத்துக்கள், ஆர். ஈ. ஹியூம், ஆக்ஸ்போர்டு பல்கலைக்கழகப் பதிப்பு, 1951.
- இந்திய இலக்கியத்தின் வரலாறு, எம். விண்ட்ர் நீட்ஸ்.
- வேதகால புராண இலக்கியம், ஏ. ஏ. மக்டோனல், ஸ்ட்ராஸ்பர்க், 1897
- தர்மசாஸ்திரங்களின் வரலாறு, பி. வி. கானே, பாகம் 2. புனே, 1941.
# யாத்கிர் மாவட்டம்

**யாத்கிர் மாவட்டம்** என்பது கர்நாடகத்தில் அமைந்துள்ள மாவட்டம். இது குல்பர்கா மாவட்டத்தில் இருந்து 2010, ஏப்பிரல் 10 ஆம் நாள் அன்று பிரிக்கப்பட்டு கர்நாடகத்தின் முப்பதாவது மாவட்டமாகியது. யாதகிரி நகரம் இதன் தலைமையகம் ஆகும். இந்த மாவட்டம் 5,160.88&nbsp;கி.மீ.² பரப்பளவில் அமைந்துள்ளது. இதை உள்ளூர் மக்கள் யாதவகிரி என அழைக்கின்றனர். இது முற்காலத்தில் யாதவர் ஆட்சியில் தலைநகராக விளங்கியது.
# யாத்கிர் மாவட்டம்

## பிரிவுகள்

இந்த மாவட்டத்தில் ஷாஹாபூர், வட்கேரா, ஹுனசாகி, சூரபுரா, யாத்கீர், குர்மத்கல் ஆகிய ஆறு தாலுகாக்கள் உள்ளன. மேலும் இம்மாவட்டத்தில் 117 கிராம பஞ்சாயத்துகள், 519 கிராமங்கள் (மக்கள் வசிக்காதவை மற்றும் மக்கள் வசிக்காதவை) மற்றும் நான்கு நகராட்சிகள் உள்ளன.
# யாத்கிர் மாவட்டம்

## புள்ளிவிபரங்கள்

2011 ஆம் ஆண்டின் சனத்தொகை கணக்கெடுப்பின்படி யாத்கீர் மாவட்டத்தில் 1,174,271 மக்கள் வசிக்கின்றனர். இந்தியாவின் 640 மாவட்டங்களில் இது 404 ஆவது இடத்தைப் பெறுகின்றது. இம்மாவட்டத்தில் ஒரு சதுர கிலோமீட்டருக்கு (580 / சதுர மைல்) 224 மக்கள் அடர்த்தி உள்ளது. 2001-2011 ஆண்டுகளுக்கிடையே மக்கள் தொகை வளர்ச்சி விகிதம் 22.67% ஆகும். மேலும் இம்மாவட்டத்தின் கல்வியறிவு விகிதம் 52.36% வீதம் ஆகும்.
# யாத்கிர் மாவட்டம்

## கல்வி

இந்த மாவட்டத்தில் 1,024 ஆரம்பப் பள்ளிகள், 149 உயர்நிலைப் பள்ளிகள், 40 முன் பல்கலைக்கழக கல்லூரிகள், ஆறு பட்டப்படிப்பு கல்லூரிகள் மற்றும் 1 தொழினுட்ப கல்லூரி என்பன காணப்படுகின்றன.
# யாத்கிர் மாவட்டம்

## கலாச்சார இடங்கள்

தப் டாபி நீர்வீழ்ச்சி குர்மித்கலில் இருந்து 5 கி.மீ தொலைவிலும், யத்கிரிலிருந்து 30 கி.மீ தொலைவிலும் அமைந்துள்ளது. சிந்தனள்ளி கோவிலுக்கு நுழைபவர்கள் இந்த நீர்வீழ்ச்சி வழியாக நடக்க வேண்டும். பீமா ஆற்றின் குறுக்கே ஒரு பாலம் அமைக்கப்பட்டுள்ளது. இது நகரத்திலிருந்து 4 கி.மீ தூரத்தில் சாலை வழியாக இணைக்கப்பட்டுள்ளது. ஷாஹாபூர் தாலுகாவில் சயன நிலை புத்தர் சிலை காணப்படுகிறது.
# ராமநகரம் மாவட்டம்

**ராமநகரம் மாவட்டம்** என்பது கர்நாடகாவில் பெங்களூர் கோட்டத்திற்கு உட்பட்ட மாவட்டம். இது 2007 ஆம் ஆண்டு, ஆகத்து 23 ஆம் நாள் பெங்களூர் நாட்டுப்புறம் பகுதியில் இருந்து பிரிக்கப்பட்டது. இதன் தலைமையிடம் இராமநகரம் ஆகும். இது பெங்களூரில் இருந்து 50 கி.மீ தொலைவில் உள்ளது. இங்கு பட்டு உற்பத்தியின் மூலம் பொருளாதாரம் சீர்நிலையை அடைகிறது. இங்கு கிரானைட் கற்களும் உள்ளன.
# ராமநகரம் மாவட்டம்

## மாவட்ட நிர்வாகம்

இராமநகரம் மாவட்டம் 4 வருவாய் வட்டங்களைக் கொண்டது.
1. இராமநகரம் வட்டம்
1. சென்னப்பட்டனம் வட்டம்
1. கனகபுரா வட்டம்
1. மகாடி வட்டம்
# ராமநகரம் மாவட்டம்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, மாவட்டத்தின் மக்கள் தொகை 1,082,636 ஆகும். அதில் ஆண்கள் 548,008 மற்றும் 534,628 பெண்கள் உள்ளனர்.பாலின விகிதம் 1000 ஆண்களுக்கு 940 பெண்கள் வீதம் உள்ளனர். சராசரி எழுத்தறிவு 69.22% ஆகும். இம்மாவட்ட மக்களில் இந்து சமயத்தினர் 88.60 %, இசுலாமியர் 10.56 %, கிறித்தவர்கள் 0.59 % மற்றும் பிறர் 0.26% ஆக உள்ளனர்
# மரீனா பே சாண்ட்ஸ்

**மரினா பே சாண்ட்ஸ்** (*Marina Bay Sands*) எனும் ஒருங்கிணைந்த கேளிக்கை மையம் சிங்கப்பூரின் மரீனா பே பகுதியில் அமைந்துள்ளது. அமெரிக்காவின் லாஸ் வேகஸ் குழுமத்தின் ஓர் அங்கம் இது. 8 பில்லியன் அமெரிக்க டாலர் செலவில் கட்டி முடிக்கப்பட்டது. இதில் கேசினோ எனும் சூதாட்ட மையம், தங்கும் விடுதி, இரண்டு திரையரங்குகள், அருங்காட்சியகம், கடைத்தொகுதிகள் மற்றும் கூட்டங்கள், விழாக்கள் நடத்துவதற்கான அரங்குகள் உள்ளன. தங்கும் விடுதியின் உச்சியில் நீச்சல் குளமும் அமைந்துள்ளது.  
விடுதியில் 2561 அறைகளும், 1,300,000 சதுர அடியில் கூட்டங்கள் மற்றும் விழாக்கள் நடத்துவதற்கான அரங்கும், 800,000 சதுர அடிப்பரப்பில் கடைத் தொகுதியும், 500 மேஜைகள் மற்றும் 1,600 விளையாட்டு இயந்திரங்கள் கஸினோவிலும் உள்ளது.
340 மீட்டர் நீளமுள்ள 'ஸ்கைபார்க்' ஹோட்டலின் 57 வது தளத்தில் உள்ளது. இதில் 150 மீட்டரில் நீச்சல் குளம் அமைந்துள்ளது. மொத்தம் 3,900 மக்கள் இந்த ஸ்கைபார்க்கில் ஒரே நேரத்தில் இருக்க முடியும்.ஹோட்டல் மூன்று கோபுரங்களாக உள்ளது இதில் வடக்கு கோபுரத்தில் வெளியே 67 மீட்டர் நீளத்திற்கு ஸ்கைபார்க் நீட்டிக் கொண்டிருக்கும்.  
2009 -ல் திறப்பதாக திட்டமிடப்பட்டிருந்த இம்மையம் பொருளாதார நெருக்கடி, மனிதவளப் பற்றாக்குறை, பொருட்கள் பற்றாக்குறை ஆகியவற்றால் 2010 ஜூன் 23 மற்றும் 24 தேதிகளில் திறக்கப்பட்டது.
# மரீனா பே சாண்ட்ஸ்

## புகைப்படம்

in the Skypark at Marina Bay Sands Hotel located in சிங்கப்பூர்|57 வது மாடியின் உச்சியில் அமைந்துள்ள *முடிவிலா நீச்சல் குளம்* (Infinity Pool)|]]
# நேதுநூரி கிருஷ்ணமூர்த்தி

**நேதுநூரி கிருஷ்ணமூர்த்தி** (அக்டோபர் 10, 1927 - டிசம்பர் 8, 2014 ) தென்னிந்தியாவைச் சேர்ந்த கருநாடக இசைப் பாடகர் ஆவார்.
# நேதுநூரி கிருஷ்ணமூர்த்தி

## ஆரம்பகால வாழ்க்கை

ஆந்திர மாநிலத்தின் கிழக்குக் கோதாவரி மாவட்டத்தில் பித்தாபுரம் எனும் ஊரில் பிறந்தவர். பெற்றோர்: இராம மூர்த்தி பந்துலு, விஜயலட்சுமி.. தனது தாயிடமிருந்து இசையைக் கற்றுக்கொள்ள ஆரம்பித்த கிருஷ்ணமூர்த்தி, 1940ஆம் ஆண்டு விழியநகரம் எனும் ஊரிலுள்ள மகாராஜா இசைக் கல்லூரியில் மாணவராகச் சேர்ந்தார். அக்கல்லூரியில் துவரம் நரசிங்க ராவ் என்பவரிடமிருந்து வயலினும், வாய்ப்பாட்டும் கற்றார். அதன்பிறகு 1949ஆம் ஆண்டில் ஸ்ரீபாத பினாகினியின் இசையால் கவரப்பட்டு, அவரிடம் மாணவராக சேர்ந்து இசை நுணுக்கங்களைக் கற்றார்.
# நேதுநூரி கிருஷ்ணமூர்த்தி

## இசை வாழ்க்கை

இவரின் மாணவர்கள்:
- மல்லாடி சகோதரர்கள்
# நேதுநூரி கிருஷ்ணமூர்த்தி

## பெற்ற விருதுகளும் பட்டங்களும்

| விருது / பட்டம் | வழங்கப்பட்ட ஆண்டு | வழங்கிய அமைப்பு |  |
| --- | --- | --- | --- |
| சங்கீத சூடாமணி | 1976 | ஸ்ரீ கிருஷ்ண கான சபா |  |
| சங்கீத கலாசாகரா | 1980 | விசாகா மியூசிக் அகாதெமி, விசாகப்பட்டினம் |  |
| சுவர விலாஸ் | 1981 | சுர் சிங்கர் சம்சத், பாம்பே |  |
| நாத சுதா நிதி | 1981 | ஸ்ரீ யக்ணவல்கா கல்ச்சுரல் அசோசியேசன், ஹைதராபாத் |  |
| கான கலா நிதி | 1982 | சங்கீத வித்வத் சபா, காக்கிநாடா |  |
| காயக சூடாமணி | 1982 | ஸ்ரீ துளசிவனம் சங்கீத பரிசத், திருவனந்தபுரம் |  |
| சங்கீத நாடக அகாதமி விருது | 1986 | சங்கீத நாடக அகாதெமி, புதுதில்லி |  |
| சப்தகிரி சங்கீத வித்வான்மணி | 1987 | ஸ்ரீ தியாகராஜ சுவாமி டிரஸ்ட், திருப்பதி |  |
| சங்கீத வித்வான்மணி | 1989 | ஸ்ரீ தியாகராஜ கலா சமிதி |  |
| சங்கீத வித்யா பாஸ்கரா | 1989 | ஸ்ரீராம் மியூசிக் அகாதெமி |  |
| சங்கீத கலா சாகரா | 1989 | கலாசாகரம், செகந்திராபாத் |  |
| நாத யோகி | 1989 | சங்கீதா ரசிகா சமக்யா, திருப்பதி |  |
| ஸ்ரீ கலா பிரபுர்ணா | 1991 | எஸ். ஆர். ஐ. பௌண்டேசேன், ஐக்கிய அமெரிக்கா |  |
| சங்கீத கலாநிதி | 1991 | மியூசிக் அகாதெமி, சென்னை |  |
| கான கலா பாரதி | 1993 | பாரதி கான சபா, அமலபுரம் |  |
| கலா நீரஜ்ஜனா புரஸ்காரம் | 1995 | ஆந்திர மாநில அரசு |  |
| அன்னமாச்சாரியா வித்வன்மணி | 1995 | SAPNA, ஐக்கிய அமெரிக்கா |  |
| கங்காதேவி உயர் குடிமகன் | 1997 | ஸ்ரீ சிவானந்தகுரு கல்வி மற்றும் கலாச்சார டிரஸ்ட், பீமுனிபாதம் |  |
| மாஸ்டர் எம். என். விருது | 1997 | வோர்ல்ட் டீச்சர்ஸ் டிரஸ்ட், விசாகப்பட்டினம் |  |
| நாத நிதி | 1998 | தட்டா பீதம், மைசூர் |  |
| ஹம்சா விருது | 1999 | மாநில பண்பாட்டு மன்றம், ஆந்திர அரசு, ஹைதராபாத் |  |
| அன்னமாச்சாரியா பாரதி | 1999 | சங்கீத வித்வத் சபா, காக்கிநாடா |  |
| சங்கீத ரத்னமாரா | 2000 | பைரவி, இந்தியன் பைன் ஆர்ட்ஸ் சொசிட்டி, ஐக்கிய அமெரிக்கா |  |
| அன்னமாச்சாரியா சங்கீர்த்தன கிரீடி | 2000 | ஸ்ரீ வெங்கடேஸ்வர அன்னமாச்சார்யா சொசைட்டி ஒப் அமெரிக்கா, கலிபோர்னியா, ஐக்கிய அமெரிக்கா |  |
| தெலுங்கு தள்ளி விருது | 2000 | உலக தெலுங்கு கூட்டமைப்பு |  |
| சங்கீத் சாம்ராட் | 2001 | பாரதிய வித்யாபவன், கோயம்புத்தூர் நிலையம் |  |
| சுவர நிதி | 2001 | FACTS, ஆஸ்திரேலியா |  |
| பதம் அப்பாராவ் நினைவு அறக்கட்டளை விருது | 2002 | பதம் அப்பாராவ் நினைவு அறக்கட்டளை, பித்தாபுரம் |  |
| சங்கீத கலாசிகாமணி விருது | 2011 | இந்தியன் ஃபைன் ஆர்ட்ஸ் சொசைட்டி | } |
# நேதுநூரி கிருஷ்ணமூர்த்தி

## மறைவு

கிருஷ்ணமூர்த்தி, 2014ஆம் ஆண்டு டிசம்பர் 8 அன்று விசாகப்பட்டினத்தில் காலமானார்.
# தூய அமலோற்பவ அன்னை பேராலயம், புதுச்சேரி

**தூய அமலோற்பவ அன்னை பேராலயம்** புதுவை-கடலூர் உயர்மறைமாவட்டத்தின் தாய்க்கோவில் ஆகும். இது புதுச்சேரி நகரில் அமைந்துள்ளது. முதலில் திருத்தூதர் பவுலின் பெயரால் அர்ப்பனிக்கப்பட்டிருந்ததால் இக்கோவில் பிரெஞ்சு மொழியில் சான் பவுல் (san paul) கோவில் என எழைக்கப்பட்டு, அது பின்னர் தமிழில் மறுவி சம்பா கோவில் என அழைக்கப்படுகின்றது. இக்கோவில் இப்போது இயேசுவின் அன்னையாம் தூய கன்னி மரியாவின் அமலோற்பவ அன்னை என்னும் பெயரின்கீழ் கடவுளுக்கு அர்ப்பணிக்கப்பட்டுள்ளது.
# தூய அமலோற்பவ அன்னை பேராலயம், புதுச்சேரி

## வரலாறு

இயேசு சபை குருக்கள் அப்போது பிரெஞ்சு குடியேற்ற நாடாக இருந்த புதுச்சேரிக்கு மறைப்பணியாற்ற 1689இல் வந்தனர். பிரான்சின் பதினான்காம் லூயி மன்னரிடம் நிதியுதவிப்பெற்று 1692ஆம் ஆண்டு அப்போதைய பிரெஞ்சுக்கோட்டைக்கு மேற்கில் ஒரு ஆலயம் எழுப்பினர். அது மறு ஆண்டே இடச்சுக்காரர்களின் படையெடுப்பால் இடிக்கப்பட்டது. இரண்டாம் கோவில் 1699இல் கட்டப்பட்டாலும், அதுவும் நிலைக்கவில்லை. 1728 முதல் 1736வரை தற்போதையக்கோவில் இருக்கும் இடத்தில் ஒரு கோவில் கட்டப்பட்டது. 1761இல் இது ஆங்கிலேயர்களால் ஏழாண்டுப் போரின் போது இடித்து தரைமட்டமாக்கப்பட்டது.  
1765ஆம் ஆண்டு இப்போது உள்ள நான்காம் ஆலயம் கட்டப்பட்டது. 20 ஜூன் 1791 ஆம் நாள் ஆலய வேலைகள் முடிந்து ஆயர் செம்பெனோயிஸால் இவ்வலயம் அருட்பொழிவு செய்யப்பட்டது. ஆலய மணி கோபுரம் பின்னாளில் கட்டப்பட்டது. 1905ஆம் ஆண்டு இடப்பக்க விரிவாக்கப் சேர்க்கப்பட்டது. 1970ஆம் ஆண்டு ஆலய மைய பீடம் சீரமைக்கப்பட்டது. 1987ஆம் ஆண்டு ஆலய முகப்பில் உள்ள இடம் சீரமைக்கப்பட்டது.  
இவ்வலய விழா அமலோற்பவ அன்னையின் விழாவாகிய டிசம்பர் 8 அன்று ஆண்டுதோறும் கொண்டாடப்படுகின்றது.  
இவ்வாலயம் புதுச்சேரியின் குறிக்கத்தக்க சுற்றுலா மையமாகும்.
# தூய அமலோற்பவ அன்னை பேராலயம், புதுச்சேரி

## இவற்றையும் காண்க

- புதுவை-கடலூர் உயர்மறைமாவட்டம்
# கோட்டுக் குவியக் கோட்பாடு

**கோட்டுக் குவியக் கோட்பாடு** (*line focus principle*) எக்சு-கதிர் குழாயில் குவியப் புள்ளியின் (focal spot) செயலுறு பரப்பளவைக் (effective area) குறைக்கப் பயன்படுத்தப்படுகிறது.  
குவியப் புள்ளியின் அளவைக் குறைப்பதால் (மோதும் இலத்திரன்களின் எண்ணிக்கை, மற்றும் ஆற்றல் மாறாமல் இருக்கையில்), அந்த அனோடில் சேகரிக்கப்படும் வெப்பம் அதிகரிக்கின்றது. இதனைச் சரி செய்வதற்காக எக்சு கதிர்க் குழாயின் நேர் மின்முனை (அனோடு), கதோடில் இருந்து சிறிது சரிவாக வைக்கப்படுகிறது. இதனால் எக்சு கதிர்க் குழாயில் குவியம், புள்ளி அளவில் இல்லாமல் கோடு போன்று காணப்படும். இக்குவியத்திலேயே இலத்திரன்கள் மோதி எக்சு கதிர்களைத் தோற்றுவிக்கின்றன. குவியப்புள்ளி இவ்வாறு கோடு போல் இருப்பதால் அதிக பரப்பில் இலத்திரன் சுமையினை அதனால் ஏற்க முடியும்.
# கோட்டுக் குவியக் கோட்பாடு

## விளக்கம்

நேர்முனையான அனோடின் மேற்பரப்பு இலத்திரன் கற்றை ஒன்றினால் மோதவிடப்படுகிறது. அனோடின் சரிவுக் கோணத்தின் சைன் பெறுமானத்தைப் பொறுத்து **ab** என்பது **cd** என்றவாறாகக் குறைக்கப்படுகிறது. அனோடைச் சரிவாக வைப்பதன் மூலம் இலத்திரன் கற்றையின் குவியப் புள்ளி குறைக்கப்படுகிறது, எனவே சிறிய எக்சு-கதிர் மூலம் பெறப்படுகிறது. இது குவியப் புள்ளியின் செயலுறு அளவு எனக் கூறப்படும்.  
செங்குத்துக் கோட்டிற்கும் நேர்முனையின் சாய்ந்த பரப்பிற்கும் இடைப்பட்டக் கோணம் **நேர்முனைக் கோணம்** அல்லது **அனோடுக் கோணம்** (Anode angle) எனப்படுகிறது. நவீன ரக எக்சுக் கதிர்க் குழாய்களில் அனோடுக் கோணங்கள் பொதுவாக 6-15<sup>o</sup> ஆக இருக்கும். மிகத் துல்லிய எக்சு-கதிர் படிமங்களின் தேவைக்காக இரத்தக்குழாய் வரைவியில் (*angiography*) சிறிய அனோடுக் கோணங்கள் கொண்ட குழாய்கள் பயன்படுத்தப்படுகின்றன.  
பொதுவாக, அனோடின் சரிவுக்கோணம் சிறிதாக இருக்கும் போது, குவியப் புள்ளியின் செயலுறு பரப்பளவும் சிறிதாக இருக்கும். (சரிவுக் கோணம் 45 பாகையை விடக் குறைவாக இருந்தால் உண்மையான குவியப் புள்ளியை விட செயலுறு குவியப்புள்ளி சிறிதாக இருக்கும்). இதனைச் சரிசெய்வதற்கு இலத்திரன் மூலத்திற்கும் பிம்பத்திற்கும் இடைப்பட்ட தூரம் (source-to-image distance, **SID**) அதிகரிக்கப்பட வேண்டியிருக்கும்.
# கோட்டுக் குவியக் கோட்பாடு

## குதிகால் விளைவு

பொதுவாக எக்சு-கதிர்க் கற்றையின் செறிவு அதன் முழுமையான பாதையிலும் ஒரே அளவாக இராது. எக்சு-கதிர்வீச்சு கூம்பு வடிவில் வெளியேறுவதால், எக்சு கதிர் குழாயிலிருந்து, கருவியினை இயக்கும் போது வெளிப்படும் கதிர்களின் செறிவு நேர்முனைப் பக்கம் (anode side) சற்றுக் குறைந்தும், எதிர்முனைப் பக்கம் (Cathode side) சற்று அதிகமாகவும் காணப்படும். இதற்குக் காரணம் நேர்முனையில் கதிர்கள் சிறிது ஏற்கப்படுவதேயாகும். இவ்விளைவு **குதிகால் விளைவு** (*heel effect*) எனப்படுகிறது. இதனைச் சரி செய்வதற்கும் இலத்திரன் மூலத்திற்கும் பிம்பத்திற்கும் இடைப்பட்ட தூரம் (SID) அதிகரிக்கப்படலாம்.  
- fundamentals of radiology physics - Massey and Meridith
- The essential Physics of Medical Imaging
# கான் எல்-காலில்லி

**கான் எல்-காலில்லி ** (*Khan el-Khalili*, ) கெய்ரோவில் உள்ள ஓர் முதன்மை கடைத்தெரு ஆகும். இது இசுலாமியர்கள் பெரும்பான்மையாக உள்ள இசுலாமிய கெய்ரோப் பகுதியில் அமைந்துள்ளது. இது கெய்ரோவில் சுற்றுலாப் பயணிகளையும் எகிப்தியர்களையும் ஈர்க்கும் முதன்மை கடைத்தெரு ஆகும். இது 1382ஆம் ஆண்டில் எமிர் சகார்க்சு எல்-காலில்லியால் வணிகர் விடுதியாகக் கட்டப்பட்டது.
இந்த விடுதி இன்றளவிலும் உள்ளது.
# பொதுநலவாய அரசுத் தலைவர்களின் மாநாடு

**பொதுநலவாய அரசுத் தலைவர்கள் மாநாடு** (*Commonwealth Heads of Government Meeting*, *CHOGM*) என்பது அனைத்துப் பொதுநலவாய நாடுகளினதும் அரசுத் தலைவர்கள் பங்குபற்றும் உச்சி மாநாடு ஆகும். இம்மாநாடு இரண்டு ஆண்டுகளுக்கு ஒரு தடவை அவ்வமைப்பின் உறுப்பு நாடு ஒன்றில் இடம்பெறுகிறது. இம்மாநாடு நடைபெறும் நாட்டின் அரசுத் தலைவர், பிரதமர் அல்லது குடியரசுத் தலைவர் மாநாட்டுக்குத் தலைமை வகிப்பதோடு, அடுத்த இரண்டு ஆண்டுகளுக்கு அவரே பொதுநலவாய நாடுகள் அமைப்பின் நடப்புத் தலைவராகவும் செயல்படுவார். பொதுநலவாயத்தின் தலைவர் இரண்டாம் எலிசபெத் மகாராணி 1973 ஆம் ஆண்டில் ஒட்டாவா நகரில் இடம்பெற்ற உச்சிமாநாட்டில் முதன் முதலில் பங்குபற்றியதில் இருந்து அனைத்து மாநாடுகளிலும் பங்குபற்றி வருகிறார்.. ஆனாலும், 87 வயதாகும் மகாராணியின் தேகநிலை இடம்கொடுக்காததால், கொழும்பில் நடைபெறவிருக்கும் 2013 மாநாட்டில் மகாராணிக்குப் பதிலாக வேல்சு இளவரசர் சார்லசு கலந்து கொள்கிறார்.
# பொதுநலவாய அரசுத் தலைவர்களின் மாநாடு

## மாநாடுகளின் பட்டியல்

| width= ஆண்டு | width= நாள் | width= நாடு | width= நகரம் | width= Retreat | width= தலைவர் |
| --- | --- | --- | --- | --- | --- |
# பொதுநலவாய அரசுத் தலைவர்களின் மாநாடு 2013

**23<sup>வது</sup> பொதுநலவாய அரசுத் தலைவர்களின் மாநாடு** (*23<sup>st</sup> Commonwealth Heads of Government Meeting*, CHOGM) 2013 நவம்பர் 15 முதல் 17 வரை இலங்கையின் கொழும்பு நகரில் இடம்பெறுகிறது. 2009 ஆம் ஆண்டில் திரினிடாட், டொபாகோவில் இடம்பெற்ற மாநாட்டில் 2013 ஆம் ஆண்டில் மாநாட்டை நடத்துவதற்கு இலங்கை தேர்ந்தெடுக்கப்பட்டது. 2011 இல் ஆத்திரேலியாவின் பேர்த் நகரில் இடம்பெற்ற மாநாட்டில் இது மீண்டும் உறுதி செய்யப்பட்டது.  
பொதுநலவாய நாடுகளின் தலைவர் என்ற வகையில் ஐக்கிய இராச்சியத்தின் இரண்டாம் எலிசபெத் மகாராணி 40 ஆண்டுகளுக்குப் பின்னர் இம்முறையே முதற்தடவையாக உச்சிமாநாட்டில் கலந்து கொள்ளவில்லை. 87 வயது மகாராணியின் உடல்நிலை காரணமாக இவருக்குப் பதிலாக வேல்சு இளவரசர் சார்லசு கலந்து கொள்வார் என பக்கிங்காம் அரண்மனை அறிவித்தது.
# பொதுநலவாய அரசுத் தலைவர்களின் மாநாடு 2013

## ஒன்றியொதுக்கல்

இலங்கையில் மனித உரிமைகளில் முன்னேற்றம் ஏற்படாத நிலையில் இலங்கை மாநாட்டில் தாம் பங்கேற்கப் போவதில்லை என கனடாவின் பிரதமர் ஸ்டீவன் ஆர்ப்பர் அறிவித்துள்ளார். இவருக்குப் பதிலாக அந்நாட்டின் வெளியுறவுத்துறை அமைச்சர் தீபக் ஒப்ராய் கலந்து கொள்கிறார். அத்துடன் இலங்கைக்கு எதிராக பொதுநலவாயம் நடவடிக்கை எதுவும் எடுக்காத பட்சத்தில், தமது நாடு அவ்வமைப்பிற்கு நிதியுதவி வழங்குவதை நிறுத்தப்போவதாகவும் கனடியப் பிரதமர் எச்சரித்துள்ளார்.  
இதே காரணத்துக்காக ஐக்கிய இராச்சியத்தின் மக்களவையின் வெளியுறவுத் துறைக் குழுவும் பிருத்தானியப் பிரதமர் டேவிட் கேமரன் மாநாட்டில் கலந்து கொள்ளக் கூடாது எனக் கேட்டுக் கொண்டுள்ளது. ஆனாலும், தாம் மாநாட்டில் கலந்து கொள்ளப்போவதாகவும், இலங்கைக்கான தமது பயணத்தின் போது இலங்கைத் தமிழர் பெரும்பான்மையாக வாழும் யாழ்ப்பாணத்திற்கும் தாம் செல்லப்போவதாக அவர் அறிவித்துள்ளார்.  
இந்திய அரசு இம்மாநாட்டில் கலந்து கொள்ளக்கூடாது எனவும், இலங்கையை பொதுநலவாய அமைப்பில் இருந்து தற்காலிகமாக நீக்க இந்திய அரசு கோர வேண்டுமெனவும், 2013 அக்டோபரில் தமிழ்நாடு சட்டமன்றம் ஏகமனதாகத் தீர்மானம் ஒன்றை நிறைவேற்றியது. இதன் மூலம் இந்தியப் பிரதமர் மாநாட்டில் கலந்துகொள்ள மாட்டார் என அனைவராலும் எதிர்பார்க்கப்பட்டது. ஆனால், அவருக்கு பதில் இந்தியாவின் சார்பாக நவம்பர் மாதம் 12ம் நாள் இந்திய நாட்டு வெளியுறவுத்துறை அமைச்சர் திரு. சல்மன் குர்சித் கலந்து கொள்ளவதாக அறிவிக்கப்பட்டது. ஆனால் இம்மாநாட்டிற்கு, இந்தியாவின் சார்பாக யாரும் பங்கேற்கக்கூடாது, பொதுநலவாய நாடுகள் கூட்டமைப்பின் தலைவராக இலங்கை சனாதிபதி மகிந்த ராசபக்சவை நியமிக்கக்கூடாது, மேலும் பொதுநலவாய நாடுகள் கூட்டமைப்பிலிருந்து இலங்கையை தற்காலிகமாக நீக்க வேண்டும் என்பனவற்றை மீண்டும் வலியுறுத்தி, 2013 நவம்பர் மாதம் 12ம் நாள் தமிழ்நாடு சட்டமன்றம் ஏகமனதாகத் தீர்மானம் ஒன்றை நிறைவேற்றியது.  
நியூசிலாந்தின் பசுமைக் கட்சியும் மாநாட்டை அந்நாடு புறக்கணிக்க வேண்டும் எனக் கோரி வருகிறது.
. இந்தக் கட்சியானது இலங்கையில் நடந்த மற்றும் நடக்கும் மனித உரிமை மீறல்கள் காரணமாக, இலங்கை அரசு மாநாட்டுக்குத் தலைமை தாங்குவதை நியூசிலாந்து அரசு எதிர்க்க வேண்டும் என்ற கருத்துப்பட, தொடர்பான பல கேள்விகளை தமது அரசாங்கத்திடம் முன்வைத்துள்ளது.  
மலேசியாவிலும் இந்த மாநாடு புறக்கணிக்கப்பட வேண்டும் என்ற கோரிக்கை அரசுக்கு வைக்கப்பட்டுள்ளது.  
இலங்கையில் நடந்த போர்க்குற்றங்கள் மற்றும் மனித உரிமை மீறல்கள் போன்றவற்றின் காரணமாக, மொரீசியசு நாடும் இம்மாநாட்டை புறக்கணிக்கின்றது.
# பொதுநலவாய அரசுத் தலைவர்களின் மாநாடு 2013

## மாநாட்டில் பங்கேற்ற தலைவர்கள்

| பங்கேற்ற நாடு | நாட்டின் சார்பாக பங்கேற்றோர் |
| --- | --- |
| பொதுநலவாயநாடுகளின் கூட்டமைப்பு | **இளவரசர் சார்லசு** |
| பிரதமர் **டோனி அப்பாட்** |  |
| பிரதமர் **பெர்ரி கிறிஸ்டி** |  |
| பிரதமர் **ஷேக் அசினா** |  |
| அதிபர் **அஸ்னல் போல்கையா** |  |
| **தீபக் ஓப்ராய்** (பாராளுமன்றச் செயலர்) |  |
| சனாதிபதி **நிக்கோஸ் அனஸ்தாசியாதிசு** |  |
| **சல்மான் குர்சித்** (வெளியுறவுத்துறை அமைச்சர்) |  |
| பிரதமர் **நாசிப் ரசாக்** |  |
| பிரதமர் **ஜேசப் மஸ்கட்** |  |
| **ஓல்திமைரோ பாலாய்** (வெளியுறவுத்துறை அமைச்சர்) |  |
| சனாதிபதி **ஹிபிகேபுண்யே லுகாஸ் ** |  |
| சனாதிபதி **பாரன் வாகா** |  |
| பிரதமர் **ஜான் கீ** |  |
| துணை சனாதிபதி **முகமது நமாதி சம்போ** |  |
| பிரதமர் **நவாஸ் ஷெரீப்** |  |
| துணை பிரதமர் **லியோ தியான்** |  |
| சனாதிபதி **பால் காகமே** |  |
| பிரதமர் **டென்சில் டக்ளஸ்** |  |
| பிரதமர் **சயிலேலே மலயிலேகோயி** |  |
| பிரதமர் **ஜேம்ஸ் அலிக்ஸ் மைக்கேல்** |  |
| பிரதமர் **லீ உசைன் லுங்** |  |
| பிரதமர் **கார்தன் டார்சி லிலோ** |  |
| சனாதிபதி **ஜெக்கப் கெத்லியேலிகிசா சுமா** |  |
| சனாதிபதி **மகிந்த ராசபக்ச** (*புரவலர்*) |  |
| பிரதமர் **பர்னபாஸ் சுபிசிசு திலாமினி** |  |
| பிரதமர் **சிலாலே ஆத்தங்கோ துய்வன்கோ** |  |
| ஆளுனர் **லகோபா தாயெயா இத்தாலேலி** |  |
| துணை சனாதிபதி **எட்வர்ட் கிவானுகா சேகண்டி** |  |
| பிரதமர் **டேவிட் கேமரன்** |  |
| பிரதமர் **மோவானா கார்காசஸ் கலோசில்** |  |
| துணை சனாதிபதி **கை ஸ்காட்** | } |
# பொதுநலவாய அரசுத் தலைவர்களின் மாநாடு 2013

## மாநாட்டு நிகழ்வுகள்

- மாநாட்டிற்கு இலங்கை வந்த இங்கிலாந்து பிரதமர் திரு. டேவிட் கேமரன், பத்திரிக்கையாளர்களுடன் இலங்கைத் தமிழரின் இன்றைய வாழ்வு நிலை குறித்து அறிய யாழ்ப்பாணத்திற்கு விரைந்தார். 1948ம் ஆண்டு இலங்கை சுதந்திரம் அடைந்த பிறகு யாழ்ப்பாணத்திற்குச் சென்ற முதல் வெளிநாட்டுப் பிரதமர் இவர் என்பது குறிப்பிடத்தக்கது. யாழ்ப்பாணத்தில் கேமரூனை வரவேற்று, இறுதிக்கட்ட போர் நடந்த போது காணாமற்போன சொந்தங்களை மீட்கும் படி அங்குள்ள மக்கள் வேண்டுகோள் விடுத்தனர். மேலும் சமீபத்தில் தீவைக்கப்பட்ட தமிழ் பத்திரிக்கை அலுவலகத்திற்கும் சென்றார். மேலும் இது பற்றி அதிபர் ராசபக்சவிடம் கேட்கப்போவதாகவும் தெரிவித்தார்.  
- மாநாட்டின் இரண்டாம் நாளன்று பங்கேற்ற இங்கிலாந்து பிரதமர், நாட்டின் வடக்கு மாகாணத்தில் இலங்கை ராணுவத்தினால் நடந்த போர் குற்றங்கள் மற்றும் மனித உரிமை மீறல்கள் போன்றவற்றை குறித்து உடனடியாக வெளிப்படையான விசாரணை நடத்த வேண்டும் என்றும், விசாரணையை வரும் மார்ச் மாதத்திற்குள் முடிக்க வேண்டும் என்றும் எச்சரித்தார். இல்லாவிட்டால், இங்கிலாந்து இவ்விவகாரத்தில் நேரடியாக தலையிடும் என்றும் அவர் கூறினார்.  
- மனித உரிமை மீறல்கள் மற்றும் பெரும் இனவழிப்பு செய்த இலங்கை இம்மாநாட்டை ஏற்று நடத்தியதால், ஏற்கனவே திட்டமிட்டபடி 2015 ஆண்டு மொரீசியசில் நடப்பதாக இருந்த பொதுநலவாய அரசுத் தலைவர்களின் அடுத்த மாநாட்டை ஏற்று நடத்த முடியாது என அந்நாட்டு அரசு தெரிவித்துள்ளது.
# பொதுநலவாய அரசுத் தலைவர்களின் மாநாடு 1971

**முதலாவது பொதுநலவாய அரசுத் தலைவர்களின் மாநாடு** (*First Commonwealth Heads of Government Meeting*) சிங்கப்பூரில் 1971 ஆம் ஆண்டு சனவரி 14 தொடக்கம் சனவரி 22 வரை இடம்பெற்றது. இம்மாநாட்டிற்கு அந்நாட்டின் பிரதமரும், அரசுத் தலைவருமான லீ குவான் யூ தலைமை வகித்தார்.  
தென்னாப்பிரிக்காவுக்கு பிரித்தானியா ஆயுதங்கள் விற்பனை செய்வதாக எழுப்பப்பட்ட சர்ச்சைகளை அடுத்து எலிசபெத் மகாராணியை இம்மாநாட்டில் கலந்து கொள்ள வேண்டாம் என அன்றைய பிரித்தானியப் பிரதமர் எட்வர்ட் ஹீத் கேட்டுக் கொண்டதை அடுத்து அவர் கலந்து கொள்ளவில்லை. இதுவே 2013 ஆம் ஆண்டு வரை மகாராணி கலந்து கொள்ளாத ஒரேயொரு பொதுநலவாய உச்சிமாநாடு ஆகும்.
# கட்டற்ற சிந்தனை

**கட்டற்ற சிந்தனை**, **சுயசிந்தனை** அல்லது **தற்சிந்தனை** (*Freethought*) என்பது அதிகாரம், பாரம்பரியம், ஏனைய கொள்கைகளிலிருந்து அல்லாமல் ஏரணம், காரணம், அனுபவவியல் ஆகியவற்றின் அடைப்படையில் அமைந்த மெய்யியல் நோக்கு நிலையாகும். கட்டற்ற சிந்தனைவாத அறிதிறன் செயற்பாடு "சுயசிந்தனை" எனவும் அதனைச் செய்பவர்கள் "சுயசிந்தனையார்கள்" எனவும் அழைக்கப்படுவர்.  
கட்டற்ற சிந்தனை உண்மை போன்று தோற்றமளிக்கும் சிந்தனைகளை அறிவு, காரணம் என்பவற்றின் உதவியின்றி ஏற்றுக் கொள்ளக் கூடாது என்கிறது. ஆகையால், கட்டற்ற சிந்தனையார்கள் அவர்களின் கருத்துக்களை காரணி, அறிவியல் அறிவு வழி, ஏரண அடிப்படைகள் ஆகியவற்றின் அடிப்படையிலேயே கட்ட வேண்டும். மாறாக, சுதந்திரமான ஏரண தவறான வாதங்கள், அறிவுக்கூர்மையை கட்டுப்படுத்தும் அதிகாரத் தாக்கங்கள், ஒருபக்கச் சார்பு உறுதிப்படுத்தல், ஒருபக்கச் சார்பு அறிதிறன், மரபு ஞானம், பரவலர் பண்பாடு, முன்முடிவு, அபிமானம், பாரம்பரியம், உள்ளூர்க் கதைகள் மற்றும் ஏனைய கொள்கைகளின் அடைப்படையில் அமையக்கூடாது. சமயம் பற்றிய கட்டற்ற சிந்தனையின்படி, இயற்கையை மீறிய (மீஇயற்கை) இருப்பு என்று இருப்பதற்கு போதியளவு ஆதாரம் இல்லை என்கின்றது.
# ஒசேயா

**இறைவாக்கினர் ஓசேயா** ( or ; கிரேக்கம் **** = **Ōsēé**) என்பவர் கி.மு. 8ம் நூற்றாண்டில் வாழ்ந்தவர் ஆவார். கிறித்தவ மற்றும் யூத புனித நூலான பழைய ஏற்பாட்டில் வரும் ஒசேயா நூலின் ஆசிரியர் இவர் என நம்பப்படுகின்றது. இவர் 12 சிறு இறைவாக்கினர்களுள் ஒருவராகப் பட்டியலிடப்படுகின்றார். இந்த நூலின் படி இவரின் தந்தை பெயேரி ஆவார். சுமார் 60 ஆண்டுகள் இவர் இறைவாக்குரைத்தார். இவர் ஒருவரே இசுரேலிய இறைவாக்கினர்களுல் தனது வாக்குகளை நூல்வடிவில் விட்டுச்சென்றவர் ஆவார்.
# ஒசேயா

## பெயர்

**ஒசேயா** என்னும் என்னும் பெயருக்கு "கடவுளே மீட்பர்" என்பது பொருள். கிரேக்க மொழிபெயர்ப்பில் இந்நூலின் பெயர் Ὠσηέ (Ōsēe) என்று வரும்.
# ஒசேயா

## வரலாற்று சுறுக்கம்

வடநாடான இஸ்ரயேலில் ஆமோசுக்குச் சற்றுப் பின்னர் வாழ்ந்தவர் இவர்; சமாரியா வீழ்ச்சியுற்ற கி.மு. 722-க்கு முன் இறைவாக்கு உரைத்தவர்; இஸ்ரயேலரின் சிலை வழிபாட்டைக் கடிந்து கொண்டவர்; அவர்களது கீழ்ப்படியாமையைக் கண்டித்தவர். இவர் கோமேர் என்ற பெண்ணை மணந்து கொண்டார். அவள் அவருக்கு நம்பிக்கைத் துரோகம் செய்து, அவரை விட்டு விலகிச் சென்றாள். அத்தகையவளோடு அவர் கொண்டிருந்த மண உறவைப் பின்னணியாகக் கொண்டு ஓசேயா இறைமக்களின் உண்மையற்ற தன்மையை, கீழ்ப்படியாமையை, நம்பிக்கைத் துரோகத்தை எடுத்தியம்பினார். கடவுளை விட்டு விலகிச் சென்ற அவர்களுக்கு இறைவன் தண்டனை வழங்குவார்; ஆயினும் இறைவனின் பேரன்பு இறுதி வரை நிலைத்திருக்கும்; அம்மக்களை அவர் பக்கம் ஈர்த்துக் கொள்ளும்; அதன் மூலம், முறிந்த உறவு மலரும். இதுவே இவரது நூலின் செய்தியாகும்.
# மொழி மெய்யியல்

**மொழி மெய்யியல்** (*Philosophy of language*) என்பது மொழி பற்றிய மெய்யியலின் நான்கு மத்திய பிரச்சனைகள் ஆகும். அவையாவன: அர்த்தத்தின் இயற்கைப் பண்பு, மொழிப் பாவனை, மொழி அறிதிறன் மற்றும் மொழிக்கும் உண்மைநிலைக்குமான தொடர்பு. மொழி மெய்யியல் வேறுபட்ட விடயமாக அல்ல, ஏரணத்தின் பகுதியாக அணுகப்பட வேண்டும் என மெய்யியலாளர்கள் கருதினார்கள்.  
முதலும் முதன்மையுமாக மொழி மெய்யியலாளர்கள் அவர்கள் விசாரனையை இயற்கை அர்த்தம் மீது முன்னுரிமைப்படுத்துகிறார்கள். அவர்கள் சில "அர்த்தத்திற்கு" என்ன அர்த்தம் என விளக்க முயல்கிறார்கள். வீணான விடயங்கள் கருத்தொற்றுமையின் இயற்கை, தன்னிடத்தேயான அர்த்தத்தின் மூலம், எப்படி ஏதாவது அர்த்தம் எப்போதும் உண்மையாக இருக்க அறியமுடியும் ஆகியவை உள்ளடக்குகின்றது.
# சிவ முகங்கள்

சைவ சமயத்தின் முழுமுதற்கடவுளான சிவபெருமானுடைய முகங்கள் **சிவ முகங்கள்** என்று அழைக்கப்படுகின்றன. சிவபெருமானுக்கு பொதுவாக ஐந்து சத்யோ ஜாதம், வாமதேவம், அகோரம், தற்புருடம், ஈசானம் என ஐந்து முகங்கள் உள்ளமையாக நூல்கள் தெரிவிக்கின்றன. ப்ராணன், அபானன், உதானன், வியானன், சமானன் எனும் ஐந்து வாயுக்கள் நமது உடலில் இருப்பதை சிவனின் ஐந்து முகங்கள் விளக்குகின்றன.  
சிவபெருமானுடைய ஆறாவது முகம் அதோமுகம் என்று அழைக்கப்படுகிறது.  
சிவபெருமான் தனது மகாசதசிவ ரூபத்தில் எண்ணற்ற முகங்களுடன் காட்சியளிக்கின்றார்.
# சிவ முகங்கள்

## இவற்றையும் காண்க

- முகலிங்க மூர்த்தி
# சிலா தோரணம்

**சிலா தோரணம்** என்பது இயற்கையாகவே பாலம் போல் அமைந்த பாறைகளைக் குறிப்பதாகும். சிலா என்றால் கல் என்று பொருள்படும். இவ்வகையான சிலா தோரணம் மூன்று இடங்களில் அமைந்திருக்கின்றன.  
- கூடா வானவில் - அமெரிக்கா
- பால்ட்ரேடியம் - இங்கிலாந்து
- சிலா தோரணம் (திருமலை) - இந்தியா
# சிலா தோரணம்

## திருப்பதி

திருப்பதி கோயிலிருந்து ஒரு கிலோ மீட்டர் தொலைவில் சிலா தோரணம் அமைந்துள்ளது. உலகத்தில் இங்கு மட்டுமே இந்தப் பாறைக் காணப்படுகிறது. இந்தப் பாறையின் வயது 250 கோடி வருடம் என்கின்றார்கள். திருப்பதி ஏழுமலையானின் சிலையும் இந்த பாறைகளும் ஒரே விதமானவை.
# பி. கே. என். வித்யாசாலா

**பி.கே.என் வித்தியாசாலா** என்பது 2 தொடக்கப்பள்ளி, 2 ஆரம்பப்பள்ளி, 2 மேல்நிலைப் பள்ளிகள், 3 பதின்ம மேல்நிலைப் பள்ளிகள், 1 நடுவண் இடைநிலைக் கல்வி வாரியப் பள்ளி மற்றும் 1 கலை மற்றும் அறிவியல் கல்லூரி ஆகிய 11 கல்வி நிறுவனங்கைளைக் கொண்ட ஒரு கல்வி அறக்கட்டளையாகும். இவ்வறக்கட்டளையானது மதுரை மாவட்டம் திருமங்கலத்தில் அமைந்துள்ளது.
# பி. கே. என். வித்யாசாலா

## வரலாறு

பி. கே. என் வித்தியாசாலா சங்கம், திருமங்கலம் பாண்டியகுல சத்திரிய நாடார் உறவின்முறையினரால் 1909ம் ஆண்டு மதுரை மாவட்டம் திருமங்கலத்தில் தொடங்கப் பெற்றது. இது தற்பொழுது 10 பள்ளிகள் மற்றும் 1 கல்லூரி என விரிவடைந்துள்ளது. 2009 - 2010 கல்வியாண்டில் பி. கே. என் பள்ளிகளின் நூற்றாண்டு விழா நடந்தது. இதன் முக்கிய நிகழ்வான அறிவியல் கண்காட்சியை இந்தியக் குடியரசின் முன்னாள் தலைவரான முனைவர் அப்துல் கலாம் தொடங்கி வைத்து மாணவர்களுடன் கலந்துரையாடினார்.
# பி. கே. என். வித்யாசாலா

## அமைவிடம்

பி. கே. என் வித்தியாசாலா சங்கம், மதுரை மாவட்டம் திருமங்கலம் பி. கே. என் ஆண்கள் மேல் நிலைப் பள்ளி வளாகத்தினுள் அமைந்துள்ளது. இவ்வறக்கட்டளையானது 20கிமீ. வடக்கில் மதுரையையும், 28கிமீ. தெற்கில் விருதுநகரையும் கொண்டு, மதுரை - கன்னியாகுமரி தேசிய நெடுஞ்சாலையில் அமைந்துள்ளது.
# பி. கே. என். வித்யாசாலா

## கல்வி நிலையங்கள்

பி.கே.என். ஆண்கள் மேல்நிலைப் பள்ளியில் அமைந்துள்ள கு.காமராசரின் திருவுருவச் சிலை]]
- பி.கே.என். ஆரம்பம் மற்றும் தொடக்கப் பள்ளி [வடக்கு]
- பி.கே.என். தொடக்கப் பள்ளி [வடக்கு]
- பி.கே.என். பாலர் மற்றும் ஆரம்பப்பள்ளி
- பி.கே.என். தொடக்கப் பள்ளி [தெற்கு]
- பி.கே.என். ஆரம்பப்பள்ளி [தெற்கு]
- பி.கே.என். வித்யாலயா [**CBSE**] இரண்டாம் வகுப்பு வரை
- பி.கே.என். பதின்ம மேல்நிலைப் பள்ளி
- பி.கே.என். பெண்கள் மேல்நிலைப் பள்ளி
- பி.கே.என். ஆண்கள் மேல்நிலைப் பள்ளி
- பி.கே.என். பதின்ம உயர்நிலைப் பள்ளி, பசுமலை, மதுரை
- பி.கே.என். பதின்ம மேல்நிலைப் பள்ளி, திண்டுக்கல்
- பி. கே. என். கலை மற்றும் அறிவியல் கல்லூரி
# பி. கே. என். வித்யாசாலா

## முன்னாள் மாணவர்கள்

- கே. டி. கே. தங்கமணி (இந்திய பொதுவுடைமைக் கட்சியின் முன்னாள் தலைவர்)
- கக்கன் (தமிழக முன்னாள் அமைச்சர்)
- ஜி. நாகராஜன் (சிறுகதை எழுத்தாளர்)
- பெ. நாயகி (எழுத்தாளர்)
- என். எஸ். வி. சித்தன் (முன்னாள் நாடாளுமன்ற உறுப்பினர்)
- பி. வி. பார்த்தசாரதி (தடகள வீரர்)
- வி. கே. சுப்புராஜ் இ. அ. ப.
- வி. கே. ஜெயக்கொடி இ. அ. ப.
- மதுரை முத்து (மேடை நகைச்சுவை மற்றும் திரைத்துறை)
- வேல்ராஜ் (இயக்குநர் மற்றும் ஒளிப்பதிவாளர்)
# இரும்பு ஒப்பந்தம்

**இரும்பு ஒப்பந்தம்** (Pact of Steel) என்பது இரண்டாம் உலக உத்தத்தின் போது ஜெர்மனி, இத்தாலி, ஜப்பான் போன்ற அச்சு நாடுகள் தங்களின் ராணுவ நடவடிக்கைக்கையின் ஆதாயத்திற்காகவே போடப்பட்ட ஒப்பந்தம் ஆகும்.
# இரும்பு ஒப்பந்தம்

## காலம்

இரும்பு ஒப்பந்தம் நடந்தது மே மாதம், 22, 1939ம் ஆண்டு காலகட்டம் ஆகும்.
# இரும்பு ஒப்பந்தம்

## நிகழ்வு

தனது நாட்டில் வாளும் மக்களில் கம்முனிஸ்ட்களை எதிரிகளாகவும், ஜனநாயகத்திற்கும் முரணான கருத்துக்களைக்கொண்டவர்களாகயும் பாவித்த ஹிட்லர் ஒருகாலகட்டத்தில் யூதர்களை ஆயிரம் ஆயிரம் அளவில் கொன்று குவித்து தனது வெறுப்பை உலக மக்களுக்கு தெரிவித்தார்.
1941 டிசம்பர் 7 அன்று அமெரிக்காவின் அவாய் தீவில் அமைந்துள்ள முத்து துறைமுகத்தை சப்பான் தனது போர் விமானங்களால் தாக்குதல் நடத்தியதாலும், அதுபோல் தனது நாட்டின் மன்னரே இந்த உலகத்தின் கடவுள் என ஜப்பான் மக்களும் ஆட்சியாளர்களும் எண்ணினார்கள்.
1936 ல், ஜெர்மனி மற்றும் இத்தாலி இராணுவ கூட்டு ஒப்பந்தத்தில் கையெழுத்திட்டதின் மூலம் பெர்லின்-ரோம் போன்ற இரண்டு அச்சு சக்திகள் உருவாக்கப்பட்டது. இத்தாலிய பாசிச தலைவரான பெனிட்டோ முசோலினி செப்டம்பர் 1937 இல் ஜெர்மனிக்கு சென்று வந்ததை வைத்து சுட்டிக்காட்டுகிறார்கள்.
இத்தாலியின் முசோலினி ஹிட்லரின் கைப்பாவையாக ஆடினார். கிட்லர் சொல்லே வேதவாக்காக நம்பினார். இதன் காரணமாகவே இந்த ஒப்பந்தத்தை மூன்று நாடுகளும் சேர்ந்து தங்களுக்குத்தானே முடிவு செய்து கையெழுத்திட்டுக்கொண்டன.
# இரும்பு ஒப்பந்தம்

## மீறல்

ஜப்பான் தனது ராணுவ துருப்புக்களை பசிபிக் பகுதியில் உள்ள நாடுகளை பிடிப்பதற்காக கையாண்ட விதத்தினாலும், ஜரோப்பா பகுதியில் ஜெர்மனி ஜப்பானிடம் சொல்லாமலே தன் அருகில் உள்ள நாடுகளான ஆஸ்திரியா செக்கோஸ்லேவியா, போலந்து, பகுதிகளையும் கைப்பற்றிக்கொண்டதின் மூலம்
இரும்பு ஒப்பந்தத்தை மீறினார்கள். ஜப்பானும், செர்மனியும் வெற்றிபெற்றன. ஆனால் இத்தாலியின் சர்வாதிகாரியன முசொலினி மட்டும் எகிப்து மற்றும் இத்தியோப்பியா மேல் படை எடுத்து தோழ்வியைத் தழுவினார்.
1939 செப்டம்பர் 1ல் ஜெர்மனி போலந்து மீது படையெடுக்க தயாரானது, போர் செப்டம்பர் 3 ம் தேதி உக்கிரமடைந்தது, ஆனால் இத்தாலி முழுமையாக மோதலுக்கு தயாராகமுடியவில்லை, ஏனெனில் தென் பிரான்ஸ் மீதான படியெடுப்பால் 1940 வரை இரண்டாம் உலக போருக்கான ஆயத்தத்தை இத்தாலியால் ஏற்படுத்த முடியவில்லை.
,முசோலினி மற்றும் தலைவர்கள்]]
# இரும்பு ஒப்பந்தம்

## முடிவு

இரண்டாம் உலக யுத்தத்தின் போது இந்த ஒப்பந்தத்தால் எந்த நன்மையும் எட்டப்படவில்லை. இதில் இணைந்த மூன்று நாடுகளும் படு தோல்வியைத்தழுவியது. 1945ல் ஆகஸ்ட் 15ல் ஜப்பான் மற்றும் அச்சு நாடுகள் அனைத்தும் ஒன்றன்பின் ஒன்றாக சரணடைந்தது.  
- https://en.wikipedia.org/wiki/Special:BookSources/9781612510989
- Mussolini meets with Hitler in Germany
# கோப்திய கெய்ரோ

கெய்ரோவின் மிகவும் புகழ்பெற்ற தேவாலயங்களில் ஒன்றாகும். இது மூன்றாவது அல்லது நான்காவது நூற்றாண்டுகளில் கட்டப்பட்டது.]]  
**கோப்திய கெய்ரோ** (*Coptic Cairo*) எனப்படுவது பழைய கெய்ரோவின் ஒரு அங்கமாகும். இது பாபிலோன் கோட்டை, கோப்திய அருங்காட்சியகம், தொங்கு தேவாலயம், புனித ஜோர்ஜின் கிரேக்கத் தேவாலயம் போன்ற கோப்திய தேவாலயங்களையும் வரலாற்று சிறப்புமிக்க இடங்களையும் உள்ளடக்கியது. இப்பகுதிக்குத் திருக்குடும்பம் வந்துள்ளதாகவும் இங்கு தற்போது புனிதர்கள் செர்ஜியசு மற்றும் பச்சுசு தேவாலயம் உள்ள இடத்தில் தங்கியிருந்ததாகவும் நம்பப்படுகிறது. தற்போதைய கட்டிடங்களும் தேவாலயங்களும் இசுலாமியர் கையகப்படுத்தலின் பின்னரே கட்டப்பட்டன எனினும் எகிப்தில் இசுலாமிய சகாப்தம் துவங்கும்வரை இப்பகுதி கிறித்தவக் கோட்டையாக விளங்கியது.
# சார் பீரங்கி

**சார் பீரங்கி** (*Tsar Cannon*, , *Tsar'-pushka*) அளவில் பெரியதும், நீளமுடையதுமான இந்த பீரங்கி கிரெம்லினில் பார்வைக்கு வைக்கப்பட்டுள்ளது. இது அன்ரே சோகோவ் என்பவரால் 1586 ஆம் ஆண்டில் மாஸ்கோவில் உருவாக்கப்பட்டது. இது போரில் பாவிக்கப்படாத, ஒரு சின்னமாகவுள்ளது. ஆயினும் இது ஒரே ஒரு முறை சுடப்பட்டது. கின்னஸ் உலக சாதனைகள் இதனை உலகிலுள்ள பெரிய குழல் விட்டம் உடைய பீரங்கியாகப் பதிவு செய்துள்ளது. இது சுற்றுலாப் பயணிகளைக் கவரும் ஒன்றாகவும் உள்ளது.
# நில அளவியல்

**நில அளவியல்** (Surveying) என்பது ஒரு கலை சார்ந்த அறிவியல் தொழில்நுட்பம் ஆகும். ஒரு கிடைமட்ட புவிசார் அளவில் இருந்து மற்ற இடங்களின் கிடைமட்ட நீளம் மற்றும் உயர வித்தியாசங்களை கணக்கிடும் அறிவியலாகும். இந் நில அளவியல் மூலம் முற்காலத்தில் ஸ்டோன்ஹென்ஞ் கட்டப்பட்டது.  
நில அளவை கீழ்கண்டவாறு இரண்டு முறைகள் பயன்படுத்தபடுகின்றது. அவையாவன,  
1. தரைமட்ட நில அளவை (Plane Survey)
1. புவிப்பெரும் பரப்பு நில அளவை (Geodetic Survey)
# நில அளவியல்

## தரைமட்ட நில அளவை

இம்முறையில் அளக்கப்படும் அளவு முறையில் புவியின் கோள வடிவத்தைக் கணக்கில் எடுத்துகொள்வதில்லை. மேலும் இம்முறை குறைந்த நிலப்பரப்பை அளப்பதற்காகப் பயன்படுத்தபடுகின்றது. குறிப்பாக 250 சதுர கி மீ க்கு குறைவான பகுதியை அளப்பதற்காக இம்முறை பயன்படுத்தப்படுகின்றது. இம்முறையில் புவியின் கோள வடிவத்தை நேர் கிடைமட்டக் கோடாகக் கருதி, அதற்காக கீழ்கண்டவாறு மாற்றம் செய்யப்படுகின்றது,
- 18.25 கி மீ க்கு 0.1 மீ
- 53.30 கி மீ க்கு 0.3 மீ
- 91.00 கி மீ க்கு 0.5 மீ
வீதம் பயன்படுத்தப்படுகின்றது. மேலும் புவியின் கோள வடிவத்திற்கும், கிடைமட்ட கோட்டிற்கும் இடைப்பட்ட கோண அளவு 195.5 கி மீ க்கு ஒரு விநாடி என்று யூகிக்கப் படுகின்றது.